# Stefano Rosselli del Turco

Stefano Rosselli, marquès del Turco, conegut com a Stefano Rosselli del Turco, (Florència, 27 de juliol de 1877 – 18 d'agost de 1947) fou un editor i jugador d'escacs italià. Obtingué el títol de mestre nacional el 1900, i la FIDE li atorgà el de Mestre Internacional el 1950.

## Resultats destacats en competició

Dos cops campió d'Itàlia els anys 1923 i 1931, va guanyar també nombrosos torneigs a Itàlia entre 1920 i 1941. Entre 1927 i 1937 va participar representant Itàlia a cinc edicions de les Olimpíades d'escacs.

### Campionats italians

Rosselli va participar en els primers deu campionats nacionals italians, i va guanyar-ne dos. Empatà als llocs 7è-8è a Viareggio 1921 (1r Campionat italià, el campió fou Davide Marotti); va guanyar un matx pel títol contra Marotti (8,5 : 4,5) a Nàpols 1923; va perdre un matx pel títol contra Mario Monticelli (6 : 8) a Florència 1929; va guanyar el 4t Campionat d'Itàlia a Milà 1931; fou 6è a Milà 1934 (campió:Monticelli); empatà al 2n-3r lloc a Florència 1935 (campió: Antonio Sacconi); empatà als llocs 7è-9è a Florència 1936 (campió: Vincenzo Castaldi); fou 12è a Nàpols 1937 (campió: Castaldi); empatà als llocs 7è-8è a Roma 1939 (campió: Monticelli), i empatà als llocs 7è-8è al 10è Campionat italià, a Florència 1943 (campió: Vincenzo Nestler).

### Torneigs internacionals

El 1911 empatà als llocs 8è-9è a San Remo (campió Hans Fahrni); fou 5è a Trieste 1923 (campió: Paul Johner); empatà als llocs 12è-13è a Merano 1924 (campió: Ernst Grünfeld); fou 9è a Merano 1926 (campió: Edgar Colle). Va guanyar a Livorno 1926; fou 6è a Venècia 1929 (campió: Rudolf Pitschak); empatà als llocs 2n-3r amb Abraham Baratz, rere Brian Reilly, a Niça 1931.
El 1925, al Torneig Internacional de Baden-Baden, va guanyar una partida contra el GM alemany Tarrasch i en va empatar una altra contra el futur Campió del Món Aleksandr Alekhin.

### Olimpíades d'escacs

Rosselli del Turco va representar Itàlia en cinc Olimpíades d'escacs oficials, i en dues de no oficials, entre 1924 i 1937. A l'Olimpíada de 1924, Rosselli va acabar empatat als llocs 14è-15è al torneig individual (Copa de Consolació, guanyada per Karel Hromádka).
Taula de participacions en olimpíades :
| Any | Olimpíada | Ciutat | Tauler | Partides | Guanyades | Taules | Perdudes | Punts | % |
| 1924 | I Olimpíada no oficial | París | 2n | 13 | 5 | 4 | 4 | 7 | 53.8 |
| 1927 | I Olimpíada | Londres | 1r | 15 | 2 | 10 | 3 | 7 | 46.7 |
| 1931 | IV Olimpíada | Praga | 1r | 18 | 2 | 8 | 8 | 6 | 33.0 |
| 1933 | V Olimpíada | Folkestone | 1r | 12 | 1 | 5 | 6 | 3.5 | 29.2 |
| 1935 | VI Olimpíada | Varsòvia | 3r | 15 | 1 | 3 | 11 | 2.5 | 16.7 |
| 1936 | III Olimpíada no oficial | Múnic | 2n | 17 | 2 | 5 | 10 | 4.5 | 26.5 |
| 1937 | VII Olimpíada | Estocolm | 1r suplent | 9 | 2 | 0 | 7 | 2 | 22.2 |

## Editor

El 1911 va fundar a Florència la revista L'Italia Scacchistica, publicació que va dirigir fins al 1916, i posteriorment entre el 1924 i el 1943. La revista, que encara existeix, és la més antiga publicació d'escacs a Itàlia.

## Partides notables

Dues notables partides de Rosselli contra destacats rivals: Tarrasch, el màxim exponent de l'escola clàssica, i el futur campió del món i un dels millors jugadors de la història, Aleksandr Alekhin.
Siegbert Tarrasch - Stefano Rosselli del Turco (Baden-Baden, 1925)
   1. Cf3 Cf6 2. d4 d5 3. c4 e6 4. Ag5 Cbd7 5. e3 Ae7 6. Cbd2 Ce4 7. Axe7 Dxe7
   32. Txg2 Texe5 33. Txg7+ Rxg7 34. Tg3+ Rf6 35. fxe5+ Rxe5 36. Tg2 Tf3 37. Th2 Rf4 38. Te2 Te3 39. Tf2+ Re4 40. Tf7 Rd3 41. Rb2 Txh3 42. Txa7 Th2+ 43. Ra3 Rc3 44. Td7 d3 45. Ra4 d2 46. Rb5 Th6 0-1
Stefano Rosselli del Turco - Aleksandr Alekhin (Baden-Baden, 1925)
   1.e4 e5 2.Cc3 Ac5 3.Cf3 d6 4.d4 exd4 5.Cxd4 Ce7 6.Ae2 0-0 7.0-0 Axd4
   43.axb6 Ae4 44.b7 Axb7 1/2-1/2

## Llibres

* Sfida Rosselli - Marotti per il campionato scacchistico italiano, Napoli, 15-28 aprile 1923. Viareggio, L'Ancora, 1923.

## Referències

* ↑ Nota biogràfica a chessgames.com (anglès) [Consulta 11 gener 2009]
* ↑ I Campionats d'Itàlia Arxivat 2012-07-28 a Wayback Machine. (italià)
* ↑ Els torneigs internacionals jugats a Itàlia (italià)
* ↑ Taules de torneigs de 1931 Arxivat 2007-08-07 a Wayback Machine. (anglès)
* ↑ OlimpBase :: Base de dades d'olimpíades d'escacs (anglès)
* ↑ La competició era individual, tot i que posteriorment els resultats particulars se sumaven per a obtenir la puntuació per equips nacionals.

## Bibliografia

* Adriano Chicco; Giorgio Porreca. Dizionario enciclopedico degli scacchi. Milano, Mursia, 1971.
* Adriano Chicco; Antonio Rosino. Storia degli scacchi in Italia. Venezia, Marsilio, 1990, ISBN 88-317-5383-5.
* Santo Daniele Spina, Indice bio-bibliografico degli scacchisti attivi in Sicilia (1500-1959) in Scacchi e Scienze Applicate, fasc. 24 (2004), Venezia, maig de 2005, p. 59.

## Enllaços externs

* Estimació Elo de Stefano Rosselli a «chessmetrics.com». [Consulta: 11 gener 2010]. (anglès)